

**UAB „BIO CIRCLE BALTICUM“**

Obenių skg. 2, LT-26108, Elektrėnai, Lietuva. Tel. 8 5 282 0400.

Juridinio asmens kodas: 302918907, PVM mokėtojo kodas: LT100007306514

**DERYBŲ SĄLYGOS**

*Projektas „UAB „BIO CIRCLE BALTICUM“ CHEMINIŲ IR BIOLOGINIŲ VALYKLŲ GAMYBOS PLĖTRA (NR. 03.3.1-LVPA-K-803-01-0100)“*

*Pirkimas „Gamybinio pastato (8.8) su administracinėmis patalpomis (8.2) Vilniaus r. sav., Sudervės sen., Putiniškių k, Vilniaus g. 36 statybos darbai“*

**TURINYS**

[**1.** **BENDROSIOS NUOSTATOS** 2](#_Toc469993227)

[**2.** **PIRKIMO OBJEKTAS** 2](#_Toc469993228)

[**3.** **TIEKĖJŲ KVALIFIKACIJOS REIKALAVIMAI** 3](#_Toc469993229)

[**4.** **PASIŪLYMŲ RENGIMAS, PATEIKIMAS, KEITIMAS** 7](#_Toc469993230)

[**5.** **DERYBŲ SĄLYGŲ PAAIŠKINIMAS IR PATIKSLINIMAS** 10](#_Toc469993231)

[**6.** **VOKŲ SU PASIŪLYMAIS ATPLĖŠIMO PROCEDŪRA** 10](#_Toc469993232)

[**7.** **PASIŪLYMŲ NAGRINĖJIMAS IR VERTINIMAS** 11](#_Toc469993233)

[**8.** **PASIŪLYMŲ ATMETIMO PRIEŽASTYS** 12](#_Toc469993234)

[**9.** **Derybos** 12](#_Toc469993235)

[**10.** **SPRENDIMAS DĖL LAIMĖTOJO NUSTATYMO** 13](#_Toc469993236)

[**11.** **PIRKIMO SUTARTIES SĄLYGOS** 14](#_Toc469993237)

[**12.** **Baigiamosios nuostatos** 14](#_Toc469993238)

[**13.** **Priedai** 15](#_Toc469993239)

1. **BENDROSIOS NUOSTATOS**
   1. UAB „BIO CIRCLE BALTICUM“ (toliau vadinama – Pirkėjas) įgyvendindama projektą "Cheminių ir biologinių valyklų gamybos plėtra (Nr. 03.3.1-LVPA-K-803-01-0100)“ pagal 2014-2020 m. Europos Sąjungos fondų investicijų veiksmų programą „Regio Invest LT+“, bendrai finansuojamą Europos Sąjungos struktūrinės paramos, Lietuvos Respublikos ir Pirkėjo lėšomis numato įsigyti: Gamybinio pastato (8.8) su administracinėmis patalpomis (8.2) Vilniaus r. sav., Sudervės sen., Putiniškių k, Vilniaus g. 36 statybos darbus.
   2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei derybųsąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt)*.*
   5. Pirkimas atliekamas derybų būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Deryboms neįvykus dėl to, kad nebuvo gauta nė vieno Pirkėjo nustatytus reikalavimus atitinkančio Tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su Tiekėjais ir gauti iš jų su pirkimo procedūromis susijusius pranešimus: *Romualdas Mikštas, mob. tel. +370 686 02002, faks. +370 5 282 0403, el. p.* [*statyba@bio-circle.lt*](mailto:statyba@bio-circle.lt)*.*

## 

1. **PIRKIMO OBJEKTAS**
   1. Perkami Gamybinio pastato (8.8) su administracinėmis patalpomis (8.2) Vilniaus r. sav., Sudervės sen., Putiniškių k, Vilniaus g. 36 statybos darbai, kurių savybės nustatytos pateiktoje techninėje specifikacijoje.
   2. Šis pirkimas į dalis neskirstomas, todėl pasiūlymas turi būti pateiktas visam nurodytam darbų kiekiui.
   3. Gamybinio pastato (8.8) su administracinėmis patalpomis (8.2) Vilniaus r. sav., Sudervės sen., Putiniškių k, Vilniaus g. 36 statybos darbai turi būti atlikti per 9 (devynis) mėnesius nuo Darbų pradžios. Darbų pradžia laikoma sutarties įsigaliojimo ir statybvietės perdavimo – priėmimo akto pasirašymo data.
   4. Darbų atlikimo vieta – Vilniaus r. sav., Sudervės sen., Putiniškių k, Vilniaus g. 36.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. Bendrieji Tiekėjų kvalifikacijos reikalavimai:

| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad Tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. *Pateikiama tinkamai patvirtinta dokumento kopija*\*  arba  Pateikiamas laisvos formos Tiekėjo raštiškas patvirtinimas (deklaracija), kad jis atitinka šiame punkte nurodytą kvalifikacijos reikalavimą. *Pateikiama tinkamai patvirtinta dokumento kopija*\* |
| 3.1.1.2. | Tiekėjas vykdomą veiklą įregistravęs teisės aktų nustatyta tvarka. | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys Tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje Tiekėjas registruotas) išduotas dokumentas ar priesaikos deklaracija, liudijanti Tiekėjo vykdomos veiklos įregistravimą teisės aktų nustatyta tvarka. *Pateikiama tinkamai patvirtinta dokumento kopija*\* |
| 3.1.1.3. | Tiekėjas yra įvykdęs įsipareigojimus, susijusius su mokesčių mokėjimu, įskaitant socialinio draudimo įmokas.  Tiekėjas laikomas įvykdžiusiu įsipareigojimus, susijusius su mokesčių mokėjimu, įskaitant socialinio draudimo įmokas, jeigu jo neįvykdytų įsipareigojimų suma yra mažesnė kaip 50 eurų. | Pateikiamas Valstybinės mokesčių inspekcijos išduotas dokumentas arba Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis. *Pateikiama tinkamai patvirtinta dokumento kopija*\*.  Nurodytas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos.  Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| 3.1.1.4. | Tiekėjas, kuris yra fizinis asmuo arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Jei absoliučią balsų daugumą juridinio asmens dalyvio susirinkime turi fizinis asmuo, turi būti pateikiamas išrašas iš teismo sprendimo arba Informatikos ir ryšių departamento prie Lietuvos Respublikos vidaus reikalų ministerijos arba atitinkamos užsienio šalies institucijos dokumentas. |
| 3.1.1.5. | Tiekėjas privalo turėti teisę būti ypatingo statinio statybos rangovu. Statiniai: gyvenamieji ir negyvenamieji pastatai.  Statybos darbų sritys: bendrieji statybos darbai. | Pateikiamas Lietuvos Respublikos aplinkos ministerijos nustatyta tvarka išduotas Tiekėjo kvalifikacijos atestatas arba teisės pripažinimo pažyma. *Pateikiama tinkamai patvirtinta dokumento kopija*\*. |

3.1.2.Ekonominės ir finansinės būklės, techninio ir profesinio pajėgumo reikalavimai:

| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.1.2.1. | Tiekėjas per pastaruosius 3 metus arba per laiką nuo Tiekėjo įregistravimo dienos (jei Tiekėjas vykdė veiklą mažiau nei 3 metus) iki pasiūlymo pateikimo dienos yra įvykdęs bent 1 sutartį, kurios objektas yra ypatingo statinio, negyvenamojo pastato nauja statyba arba rekonstravimas) ir kurios vertė yra ne mažesnė nei 0,7 pasiūlymo vertės. | Pateikiamas reikalavimą atitinkančių įgyvendintų objektų sąrašas, nurodant objektų pavadinimus, adresus ir įgyvendinimo datą, darbų atlikimo vertę, su Užsakovų atsiliepimais, patvirtinančiais, kad darbai buvo atlikti tinkamai ir laiku. *Pateikiama tinkamai patvirtinta dokumento kopija*\*. |
| 3.1.2.2. | Tiekėjo vidutinė metinė apyvarta per pastaruosius 3 metus arba per laiką nuo Tiekėjo įregistravimo dienos (jei Tiekėjas vykdė veiklą mažiau nei 3 metus) iki paraiškos pateikimo yra ne mažesnė kaip 4 mln. EUR be PVM. | Pateikiamos 2016, 2015, 2014 finansinių metų patvirtintos Tiekėjo įmonės pelno (nuostolių) ataskaitos. *Pateikiama tinkamai patvirtinta dokumento kopija*\*. |
| 3.1.2.3. | Tiekėjo likvidus turtas (turimos piniginės lėšos banko sąskaitoje ir kreditiniai ištekliai) turi sudaryti ne mažiau kaip 500 tūkst. EUR. | Pateikiama laisvos formos Deklaracija apie disponuojamą likvidų turtą, pateikiamas banko sąskaitos išrašas ir (jeigu reikia) kredito linijos sutartis arba finansinės įstaigos įgalioto atstovo pasirašyta pažyma apie Tiekėjui suteiktus kreditines linijas. |
| 3.1.2.4. | Sutarties vykdymui Tiekėjo numatomas statybos vadovas turi patirtį (per pastaruosius 3 metus) vykdant bent 1 panašaus pobūdžio ir apimties objektą (ypatingas statinys; negyvenamasis pastatas; nauja statyba arba rekonstravimas), kurio vertė yra ne mažesnė nei 0,7 pasiūlymo vertės. | Pateikiami:  1) statybos vadovo pasirašytas darbo patirties aprašymas (CV), nurodant vardą, pavardę, darbovietę, darbo stažą, vykdytus darbus, kuriuose buvo statybos vadovu, jų trumpą aprašymą, vertes (tame tarpe ir bent 1 objektas, atitinkantis ne mažesnį nei nurodyta įgyvendinto objekto vertės reikalavimą). *Pateikiama tinkamai patvirtinta dokumento kopija*\*;  2) statybos vadovo teisę eiti atitinkamas pareigas patvirtinantis atestatas, kuriuo suteikiama teisė ypatingo statinio statybos vadovo pareigas. Statiniai: negyvenamieji pastatai. *Pateikiama tinkamai patvirtinta dokumento kopija*\*;  3) Paskyrimo statybos vadovu įsakymas ir statybos užbaigimo aktas ir / arba kiti dokumentai įrodantys, kad statybos vadovas ėjo statybos vadovo pareigas bent 1 objekte, atitinkančiame nurodytą reikalavimą. *Pateikiama tinkamai patvirtinta dokumento kopija*\*. |
| 3.1.2.5. | Sutarties vykdymui Tiekėjo numatomi specialiųjų statybos darbų vadovai turi teisę eiti ypatingo statinio specialiųjų statybos darbų vadovo pareigas.  Statiniai: negyvenamieji pastatai.  Darbo sritys: vandentiekio ir nuotekų šalinimo tinklų tiesimas; statinio vandentiekio ir nuotekų šalinimo inžinerinių sistemų įrengimas; šilumos gamybos įrenginių (iki 1,5 MW galios) montavimas; statinio šildymo, vėdinimo ir oro kondicionavimo inžinerinių sistemų įrengimas; statinio inžinerinių sistemų ir inžinerinių tinklų paleidimo ir derinimo darbai, statinio elektros inžinerinių sistemų įrengimas; procesų valdymo ir automatizavimo sistemų įrengimas, statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas. | Pateikiamas numatomų paskirti specialiųjų darbų vadovų sąrašas, nurodant jų numatomas darbų sritis, vardus, pavardes, darbovietes, kvalifikacijos atestato Nr., pridedamos kvalifikacijos atestatų patvirtintos kopijos. |
| 3.1.2.6. | Tiekėjo numatomas paskirti sutarties vykdymui statybos saugos ir sveikatos koordinatorius turi atestatą ir patirtį (per pastaruosius 3 metus) vykdant statybos koordinatoriaus funkcijas objekte, kuris priskiriamas ypatingų statinių kategorijai ir negyvenamųjų pastatų grupei. | Pateikiamas statybos saugos ir sveikatos koordinatoriaus pasirašytas darbo patirties aprašymas (CV), nurodant vardą, pavardę, darbovietę, darbo stažą, vykdytus darbus, kuriuose buvo statybos saugos ir sveikatos koordinatoriumi, jų trumpą aprašymą, (tame tarpe ir bent 1 objektas, atitinkantis nurodytą reikalavimą), pridedama atestato kopija. |
| 3.1.2.7. | Tiekėjas turi turėti įdiegtą kokybės vadybos užtikrinimo sistemą. | Pateikiamas atitikimą kokybės vadybos sistemos standartui LST EN ISO 9001 (arba lygiaverčiam) patvirtintas sertifikatas arba lygiavertis dokumentas. *Pateikiama tinkamai patvirtinta dokumento kopija*\*. |
| 3.1.2.8. | Tiekėjas turi turėti reikiamą techninį pajėgumą, pirkimo sutarties vykdymo metu taikyti konkrečias aplinkos apsaugos vadybos priemones. | EMAS arba ISO 14001 sertifikatas, arba kitas sertifikatas, išduotas įstaigų, atitinkančių ES teisės aktus arba atitinkamus Europos arba tarptautinius sertifikavimo standartus, arba lygiaverčiai įrodymai (pavyzdžiui, Tiekėjo parengtų taikomų aplinkos apsaugos priemonių aprašymas). *Pateikiama tinkamai patvirtinta dokumento kopija*\*. |
| 3.1.2.9. | Tiekėjas turi turėti nepriklausomos įstaigos išduotą sertifikatą, patvirtinantį, kad Tiekėjas laikosi OHAS 18001:2007 saugos ir sveikatos vadybos sistemos standartų. | Pateikiamas atitikimą saugos ir sveikatos vadybos sistemų standartui OHAS 18001:2007 (arba lygiaverčiam) patvirtinantis sertifikatas arba lygiavertis dokumentas. *Pateikiama tinkamai patvirtinta dokumento kopija*\*. |

**Pastabos:**

**\*** Dokumentų kopijos yra tvirtinamos Tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė jungtinės veiklos pagrindu , šių derybų sąlygų:
     1. *3.1.1.1-3.1.1.4* punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.
     2. *3.1.2.8-3.1.2.9* punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys.
     3. *3.1.2.1-3.1.2.6* punktuose nustatytus kvalifikacijos reikalavimus turi atitikti ir pateikti nurodytus dokumentus visi ūkio subjektų grupės nariai kartu.
  2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties *tinkamai patvirtintą kopiją*. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Jungtinės veiklos sutartyje privalo būti įvardintas pagrindinis partneris, kuris bus įgaliotas bet kurio ir visų partnerių vardu priimti Pirkėjo nurodymus, įskaitant ir su lėšų mokėjimu susijusius dalykus, o taip pat privalo būti suteikti įgaliojimai konkrečiam asmeniui (vieno iš partnerių darbuotojui), su kuriuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam suteikti įgaliojimai pateikti pasiūlymą, jį pasirašyti, sudaryti sutartį visų jungtinės veiklos partnerių vardu.
  3. Tiekėjas, pateikdamas *3.1.2.5-3.1.2.6* punktuose nurodytus dokumentus, gali remtis Subtiekėjų patirtimi, t. y. Tiekėjas nurodo, kokius Subtiekėjus ir kokiai pirkimo daliai (dalis procentais) atlikti jis ketina pasitelkti.Tiekėjas turi pateikti:
     1. Subtiekėjų kvalifikacinių reikalavimų, nurodytų *3.1.2.5-3.1.2.6* punktuose, įrodančius dokumentus;
     2. Pasirašytus ketinimų protokolus su numatomais pasitelkti Subtiekėjais.
  4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą Tiekėjas sutinka su šiomis derybų sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama lietuvių kalba.
   4. **Pasiūlymą sudaro Tiekėjo raštu pateiktų dokumentų visuma**:
      1. Užpildyta pasiūlymo forma, parengta pagal šių pirkimo derybų sąlygų 3 priedą „Pasiūlymo forma“;
      2. Derybų sąlygose nurodytus minimalius kvalifikacijos reikalavimus pagrindžiantys dokumentai;
      3. Jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė. Jungtinės veiklos sutartyje turi būti nurodyti kiekvienos šios sutarties šalies įsipareigojimai, šių įsipareigojimų vertės dalis bendroje sutarties vertėje. Jungtinės veiklos sutartis turi numatyti solidarią visų šios sutarties šalių atsakomybę už prievolių nevykdymą. Taip pat jungtinės veiklos sutartyje turi būti numatyta, kuris asmuo atstovauja subjektų grupei. Steigti naują juridinį asmenį nebūtina;
      4. Tiekėjo ketinimų protokolai/susitarimai su numatomais Subtiekėjais, jei Tiekėjas numato samdyti Subtiekėjus darbams atlikti;
      5. Užpildyta forma Darbų vykdymo grafikas su vertėmis – 4 priedas „Darbų vykdymo grafikas su vertėmis“;
      6. pasiūlymo galiojimą užtikrinantis dokumentas. Pasiūlymo galiojimą užtikrinantis dokumentas - Lietuvos Respublikoje ar ES šalyse registruoto banko garantija ar LR registruotos draudimo bendrovės laidavimo raštas. Garantija arba laidavimo raštas turi galioti visą pasiūlymo galiojimo laikotarpį, t. y. turi galioti ne trumpiau nei 90 (devyniasdešimt) dienų nuo pasiūlymų pateikimo termino pabaigos. Sustabdžius pirkimo procedūras, šis terminas turi būti pratęsiamas pirkimo procedūrų sustabdymo laikui. Užtikrinimo vertė – 60.000,00 (šešiasdešimt tūkstančių) eurų. Garantija ar laidavimu turi būti užtikrintos sąlygos, kurių nesilaikymas yra pagrindas Projekto vykdytojui reikalauti sumokėti visą užtikrinimo sumą. Tiekėjas privalo pateikti užpildytą pasiūlymo galiojimą užtikrinantį dokumentą pagal pasiūlymo galiojimo užtikrinimo forma (6 priedas „Pasiūlymo garantijos forma“ ir 7 priedas „Pasiūlymo laidavimo draudimo rašto forma“).
   5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   6. Tiekėjas, pateikdamas pasiūlymą, turi siūlyti visą nurodytą darbų apimtį.
   7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   8. Pasiūlyme turi būti nurodoma ši informacija:
      1. Pasiūlymo teikimo data;
      2. Tiekėjo rekvizitai (Tiekėjo pavadinimas/vardas, pavardė, Tiekėjo adresas, įmonės kodas ar verslo liudijimo numeris bei jo galiojimo laikas, PVM mokėtojo kodas, už pasiūlymą atsakingo asmens vardas, pavardė, pareigos, telefono (bei fakso) numeris, elektroninio pašto adresas).
      3. Pasiūlymo galiojimo terminas. Pasiūlymas turi galioti ne trumpiau nei 90 (devyniasdešimt) kalendorinių dienų nuo pasiūlymo pateikimo galutinio termino. Jei pasiūlyme nebus nurodomas galiojimo terminas, bus laikoma, kad pasiūlymas galioja tiek, kiek yra nurodyta pirkimo dokumentuose, t. y. 90 (devyniasdešimt) kalendorinių dienų nuo pasiūlymo pateikimo galutinio termino.
      4. Siūlomų prekių, paslaugų, darbų pavadinimai ir kainos. Pasiūlymuose nurodoma darbų kaina pateikiama eurais, turi būti išreikšta ir apskaičiuota taip, kaip nurodyta šių derybų sąlygų 1 priede. Apskaičiuojant kainą, turi būti atsižvelgta į visą šių derybų sąlygų 1 priede nurodytą darbų apimtį, kainos sudėtines dalis, į techninės specifikacijos reikalavimus ir pan. Į darbų kainą turi būti įskaičiuoti visi Tiekėjo patiriami kaštai, tam tarpe ir pirkimo, sandėliavimo, transportavimo, išmuitinimo ir kitos išlaidos, įskaitant ir PVM. PVM turi būti nurodomas atskirai, išskyrus užsienio Tiekėjus, kurie neprivalo nurodyti PVM.
      5. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali, todėl Tiekėjui nurodžius tokią informaciją kaip konfidencialią, Pirkėjas turi teisę ją skelbti. Konfidencialius dokumentus Tiekėjas nurodo pasiūlymo formoje, parengtoje pagal šių pirkimo dokumentų 3 priedą.
   9. Pasiūlymo (su priedais) lapai turi būti sunumeruoti, susiūti ir paskutinio lapo antroje pusėje patvirtinti Tiekėjo arba jo įgalioto asmens parašu, nurodant Tiekėjo arba jo įgalioto asmens vardą, pavardę, pareigas ir pasiūlymą sudarančių lapų skaičių.
   10. Pasiūlymas pateikiamas užklijuotame ir užantspauduotame (jei Tiekėjas turi antspaudą) voke **iki 2018m. vasario mėn. 23 d. 16 val.**(Lietuvos Respublikos laiku) atsiuntus jį paštu, per pasiuntinį ar tiesiogiai atvykus adresu Obenių skg. 2, LT-26108, Elektrėnai.Ant voko turi būti užrašytas „**UAB „BIO CIRCLE BALTICUM“ gamybinio pastato (8.8) su administracinėmis patalpomis (8.2) Vilniaus r. sav., Sudervės sen., Putiniškių k., Vilniaus g. 36 statybos darbai**“, taip pat nurodomas Tiekėjo (įmonės) pavadinimas, įmonės kodas, adresas, kontaktinis asmuo ir telefono numeris bei el. pašto adresas. Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.Tiekėjo prašymu Pirkėjas nedelsdamas pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
   11. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami Tiekėjui registruotu laišku.
   12. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjai pratęstų jų galiojimą iki konkrečiai nurodyto laiko.
   13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems Tiekėjams, gavusiems derybų sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   14. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **DERYBŲ SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 5 (penkias) darbo dienas iki pirkimo pasiūlymų pateikimo termino pabaigos. Į laiku gautą Tiekėjo prašymą paaiškinti derybų sąlygas Pirkėjas atsako ne vėliau kaip per 3 (tris) darbo dienas nuo jo gavimo dienos ir ne vėliau kaip likus 2 (dviem) darbo dienoms iki pasiūlymų pateikimo termino pabaigos. Pirkėjas, atsakydamas Tiekėjui, kartu siunčia paaiškinimus ir visiems kitiems Tiekėjams, kuriems jis pateikė derybų sąlygas, bet nenurodo, kuris Tiekėjas pateikė prašymą paaiškinti derybų sąlygas.
   2. Nesibaigus pasiūlymų pateikimo, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti derybų sąlygas.
   3. Pirkėjas nerengs susitikimų su Tiekėjais dėl pirkimo dokumentų paaiškinimų.
   4. Bet kokia informacija, derybų sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su Tiekėjais įgalioti palaikyti: *Romualdas Mikštas, mob. tel. +370 686 02002, faks. +370 5 282 0403, el. p.* [*statyba@bio-circle.lt*](mailto:statyba@bio-circle.lt)
2. **VOKŲ SU PASIŪLYMAIS ATPLĖŠIMO PROCEDŪRA**
   1. Vokai su pasiūlymais atplėšiami ***2018 m. vasario mėn. 23 d. 16val. (Lietuvos Respublikos laiku),*** adresu Obenių skg. 2, LT-26108, Elektrėnai.
   2. Tiekėjai gali dalyvauti vokų atplėšimo procedūroje.
   3. Vokų atplėšimo metu dalyvaujantiems Tiekėjams ar jų atstovams bus skelbiamas pasiūlymą pateikusio Tiekėjo pavadinimas (įmonės pavadinimas, vardas, pavardė) bei pasiūlyme nurodyta kaina. Tuo atveju, kai sutarties kaina, išreikšta skaičiais, neatitinka kainos, išreikštos žodžiais, teisinga laikoma kaina, nurodyta žodžiais. Pasiūlymų kainos bus fiksuojamos vokų atplėšimo posėdžio protokole.
   4. Visų Tiekėjų pasiūlymų nagrinėjimas bei saugojimas vykdomi išlaikant komercinę paslaptį ir, pasibaigus deryboms, nėra grąžinami juos pateikusiems Tiekėjams.
   5. Gauta informacija bus saugoma ir naudojama tik pirkimo procedūroms atlikti.
3. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, Tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar Tiekėjai pasiūlymuose pateikė tikslius ir išsamius duomenis apie savo kvalifikaciją ir ar Tiekėjo kvalifikacija atitinka minimalius kvalifikacijai keliamus reikalavimus;
      2. ar Tiekėjai pasiūlyme pateikė visus duomenis, dokumentus ir informaciją, apibrėžtą šiose derybų sąlygose ir ar pasiūlymas atitinka šiose derybų sąlygose nustatytus reikalavimus;
      3. ar nebuvo pasiūlytos neįprastai mažos kainos;
   3. Komisija priima sprendimą dėl kiekvieno pasiūlymą pateikusio Tiekėjo minimalių kvalifikacijos duomenų atitikties derybų sąlygose nustatytiems reikalavimams. Jeigu Tiekėjas pateikė netikslius ar neišsamius duomenis apie savo kvalifikaciją, Komisija prašo Tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie Tiekėjai, kurių kvalifikacijos duomenys atitinka Pirkėjo keliamus reikalavimus.
   4. Iškilus klausimams dėl pasiūlymų turinio ir Komisijai raštu paprašius, Tiekėjai privalo per Komisijos nurodytą protingą terminą pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa nurodytos kainos apskaičiavimo klaidų, ji privalo raštu paprašyti Tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo Tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   7. Pasiūlymuose nurodytos kainos bus vertinamos eurais.
   8. Pirkėjo neatmesti pasiūlymai vertinami pagal mažiausios kainos be Pridėtinės vertės mokesčio kriterijų.
4. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. Tiekėjas pateikė daugiau nei vieną pasiūlymą (atmetami visi Tiekėjo pasiūlymai);
      2. Tiekėjas neatitiko bent vieno iš minimalių kvalifikacijos reikalavimų, nurodytų 3.1 punkte;
      3. Tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (įvykus deryboms - galutinis pasiūlymas) neatitiko derybų sąlygose nustatytų reikalavimų (Tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      5. Tiekėjas per Pirkėjo nurodytą protingą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. Tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą Tiekėjas informuojamas per 3 darbo dienas nuo šio sprendimo priėmimo dienos.
5. **Derybos**
   1. Visi šiose derybų sąlygose nustatytus minimalius reikalavimus atitinkantys tiekėjai bus kviečiami deryboms.
   2. Pirkėjas patikrina pasiūlymus pateikusių Tiekėjų atitikimą minimaliems kvalifikacijos reikalavimams. Sudaroma kvalifikacijos reikalavimus atitinkančių Tiekėjų eilė. Apie šios eilės sudarymą informuojami visi pasiūlymus pateikę Tiekėjai, nurodant pasiūlymų kainas.
   3. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   4. Derybos vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, Tiekėjų kvalifikacijai, Tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   5. Komisija, įvertinusi Tiekėjų kvalifikaciją ir pasiūlymus, visiems Tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas. Jeigu kuris nors Tiekėjas atsisako dalyvauti derybose, kviečiamas kitas eilėje nustatytas Tiekėjas.
   6. Derybų procedūrų metu Komisija tretiesiems asmenims neatskleidžia jokios iš Tiekėjo gautos informacijos be jo sutikimo. Derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Komisijos pirmininkas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie Tiekėjo neatvykimą, ir jį pasirašo visi komisijos nariai.
   7. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   8. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę derybų pasiūlymų eilę, vertinamas pirminis neatvykusio Tiekėjo pasiūlymas.
6. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas gautas anksčiau.
   2. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių derybų sąlygų nuostatas.
   3. Mažiausią kainą pasiūlęsTiekėjas yra skelbiamas laimėjusiu derybas ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu Tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį Tiekėjui, kurio pasiūlymas pagal sudarytą pasiūlymų eilę yra pirmas po Tiekėjo, atsisakiusio sudaryti pirkimo sutartį.
7. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu Tiekėju šiose derybų sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu.
   2. Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos.
   3. Pirkimo sutarties sąlygos pateikiamos šio pirkimo sąlygų priede Nr. 5 – „Sutarties projektas“.
   4. Pirkimo sutarties įvykdymas užtikrinamas draudimo bendrovės arba banko sutarties įvykdymo laidavimo raštu, kurio tekstas yra suderinamas su Pirkėju. Tiekėjas per pirkimo dokumentuose nustatytą terminą privalo sutarties įvykdymo užtikrinimui pateikti Lietuvos Respublikoje ar užsienyje registruoto banko garantiją ar draudimo bendrovės laidavimo raštą. Užtikrinimo vertė– 10 (dešimties) procentų Darbų kainos dydžio. Tokiu atvejusutartis įsigalioja Tiekėjui pateikus reikalaujamą sutarties įvykdymo užtikrinimą.
   5. Tiekėjas, pasirašydamas Sutartį, įsipareigoja apdrausti savo ir subrangovų civilinę atsakomybę civilinės atsakomybės draudimu – ne mažesne kaip 1.000.000,00 (vienas milijonas) eurų draudimo suma žalos turtui ir/ar sveikatai, gyvybei atvejams bei 1.000.000,00 (vienas milijonas) eurų draudimo suma neturtinės žalos padarymo atvejams
   6. Tiekėjas, pasirašydamas sutartį, įsipareigoja pateikti Pirkėjui su juo suderintą garantinių įsipareigojimų įvykdymo garantinį arba laidavimo raštą ir draudimo liudijimo (poliso) originalą, jeigu draudimo bendrovės išduotas laidavimo raštas galioja kartu su išduotu draudimo liudijimu (polisu) ir mokestinio pavedimo kopija kad draudimo įmoka už šį išduotą laidavimo raštą yra sumokėta. Garantinio laikotarpio laidavimo raštas turi galioti 2 (du) metus nuo Objekto statybos užbaigimo akto pasirašymo dienos. Laidavimo suma (dydis) – 10 (dešimt) procentų Darbų kainos.
8. **Baigiamosios nuostatos**
   1. Tiekėjams pasiūlymų rengimo ir dalyvavimo derybose išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems Tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems Tiekėjams.
   3. Informacija, pateikta pasiūlymuose, išskyrus vokų atplėšimo metu skelbiamą informaciją, Tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius Tiekėjus apie pirkimo sutarties sudarymą, nurodydamas Tiekėją su kuriuo sudaryta pirkimo sutartis.
9. **Priedai**
   1. Priedas Nr. 1 – Techninė specifikacija
   2. Priedas Nr. 2 - Techninis projektas
   3. Priedas Nr. 3 - Pasiūlymo forma
   4. Priedas Nr. 4 – Darbų vykdymo grafikas su vertėmis
   5. Priedas Nr. 5 - Sutarties projektas
   6. Priedas Nr. 6 - Pasiūlymo garantijos forma
   7. Priedas Nr. 7 – Pasiūlymo laidavimo draudimo rašto forma